ประกาศกองทุนบำเหน็จบำนาญข้าราชการ ที่ 14/2550 เรื่อง หลักเกณฑ์และวิธีการสำหรับสมาชิกที่ประสงค์จะส่งเงินสะสมเข้ากองทุน
(ฉบับที่ 2)

ประกาศกองทุนบำเหน็จบำนาญข้าราชการ
ประกาศกองทุนบำเหน็จบำนาญข้าราชการ
ที่ ๑๔/๒๕๕๐
เรื่อง หลักเกณฑ์และวิธีการสำหรับสมาชิกที่ประสงค์จะส่งเงินสะสมเข้ากองทุน
(ฉบับที่ ๒)[๑]
 

โดยที่เห็นเป็นการสมควรเพิ่มเติมหลักเกณฑ์การส่งเงินสะสมเข้ากองทุน
ตามประกาศกองทุนบำเหน็จบำนาญข้าราชการ ที่ ๒/๒๕๕๐ เรื่อง หลักเกณฑ์และวิธีการสำหรับสมาชิกที่ประสงค์จะส่งเงินสะสมเข้ากองทุน
สำหรับสมาชิกที่ประสงค์จะส่งเงินสะสมเข้ากองทุนย้อนหลัง โดยให้มีผลตั้งแต่วันที่ ๑
มกราคม ๒๕๕๐ ตามที่กระทรวงการคลังอนุญาต

อาศัยอำนาจตามความในมาตรา
๒๔ แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ เลขาธิการคณะกรรมการ กบข.
จึงออกประกาศไว้ ดังต่อไปนี้

ให้เพิ่มความต่อไปนี้เป็นข้อ
๕ ของประกาศกองทุนบำเหน็จบำนาญข้าราชการ ที่ ๒/๒๕๕๐ เรื่อง หลักเกณฑ์และวิธีการสำหรับสมาชิกที่ประสงค์จะส่งเงินสะสมเข้ากองทุน
ลงวันที่ ๒๗ กุมภาพันธ์ พ.ศ. ๒๕๕๐
๕. หากสมาชิกตาม ๑. มีความประสงค์จะส่งเงินสะสมเข้ากองทุนย้อนหลังตั้งแต่วันที่
๑ มกราคม ๒๕๕๐ ให้สมาชิกกรอกรายการให้ครบถ้วนถูกต้องในแบบแจ้งความประสงค์ส่งเงินสะสมเข้ากองทุนย้อนหลังท้ายประกาศนี้จำนวนสองฉบับ
และยื่นผ่านส่วนราชการเจ้าสังกัด ภายในวันที่ ๓๑ ธันวาคม ๒๕๕๐ โดยให้ส่วนราชการเจ้าสังกัดดำเนินการเช่นเดียวกับ
๒.
พร้อมการยื่นแบบในวรรคก่อน
ให้สมาชิกส่งเงินสะสมทั้งจำนวนตามอัตราที่กำหนดในกฎกระทรวง โดยคำนวณตั้งแต่วันที่ ๑
มกราคม ๒๕๕๐ จนถึงเดือนก่อนที่ส่วนราชการเจ้าสังกัดได้เริ่มหักเงินสะสมเข้ากองทุน และให้ส่วนราชการส่งเงินสมทบเข้ากองทุนให้สมาชิกผู้นั้นในจำนวนที่เท่ากันพร้อมการส่งเงินสะสมย้อนหลังนั้นโดยใช้แบบนำส่งเงินตามที่กองทุนกำหนด
ทั้งนี้ ให้นำบทบัญญัติมาตรา ๓๙ แห่งพระราชบัญญัติกองทุนบำเหน็จบำนาญข้าราชการ
พ.ศ. ๒๕๓๙ มาใช้บังคับโดยอนุโลม


ประกาศ ณ วันที่ ๓๑
สิงหาคม พ.ศ. ๒๕๕๐
วิสิฐ ตันติสุนทร
เลขาธิการคณะกรรมการ
กบข.
[เอกสารแนบท้าย]

๑.
แบบแจ้งความประสงค์ส่งเงินสะสมเข้ากองทุนย้อนหลัง กองทุนบำเหน็จบำนาญข้าราชการ

(ดูข้อมูลจากภาพกฎหมาย)










วัชศักดิ์/ผู้จัดทำ
๒๗ กันยายน ๒๕๕๐

โชติกานต์/ปรับปรุง
๒ พฤษภาคม ๒๕๕๙










[๑] ราชกิจจานุเบกษา เล่ม ๑๒๔/ตอนพิเศษ ๑๒๐ ง/หน้า ๔๑/๒๐ กันยายน ๒๕๕๐